OzLabs/hebrew-wiki-articles huggingface dataset:
דניאל קנר

דניאל "דן" קנר (באנגלית: Daniel "Dan" Kanner; נולד ב-19 ביולי 1973) הוא שחיין יהודי-אמריקאי בעבר. אלוף משחקי הרצון הטוב (סנקט פטרבורג 1994), סגן אלוף האוניברסיאדה (פוקואוקה 1995) ואלוף ושיאן המכביה (1993) במשחה ל-200 מטר חופשי.

== ביוגרפיה ==
קנר נולד וגדל בלוס אנג'לס, קליפורניה במשפחה יהודית, משפחה של שחיינים. אביו, ברט, היה מאמן שחייה מהמובילים בקליפורניה. הוא למד באוניברסיטת סטנפורד.

===1991===
באוניברסיאדה שנערכה בשפילד, אנגליה בשנת 1991 זכה קנר במדליית כסף במשחה שליחים 4x200 מטר חופשי בתוצאה של 7:24.54 דקות.

===1993===
בתחרויות השחייה של המכביה ה-14 שנערכו בבריכת השחייה של אוניברסיטת תל אביב ביולי 1993 זכה קנר ב-3 מדליות, 2 זהב ו-1 כסף. מדליות זהב, במשחה ל-200 מטר חופשי בשיא מכביה חדש של 1:52.25 דקות, לפני מורן זומרפלד מישראל (1:53.61 דקות) ובמשחה שליחים 4x200 מטר חופשי בשיא מכביה חדש של 7:33.84 דקות, לפני ישראל (7:48.62 דקות) ומקסיקו (8:21.53 דקות). מדליית כסף, במשחה ל-400 מטר חופשי בתוצאה של 3:58.60 דקות, אחרי מורן זומרפלד שקבע שיא ישראלי חדש של 3:58.43 דקות ולפני אדם ואן מארצות הברית (4:01.09 דקות).

===1994===
במשחקי הרצון הטוב שנערכו בסנקט פטרבורג, רוסיה ב-24 ביולי 1994 זכה קנר במדליית זהב במשחה ל-200 מטר חופשי בתוצאה של 1:52.15 דקות. נוסף לכך, הוא סיים במקום שישי במשחה ל-100 מטר חופשי בתוצאה של 52.17 שניות.

===1995===
באוניברסיאדה שנערכה בפוקואוקה, יפן בשנת 1995 זכה קנר ב-3 מדליות, 1 זהב ו-2 כסף. מדליית זהב במשחה שליחים 4x200 מטר בתוצאה של 7:17.83 דקות ומדליות כסף, במשחה ל-200 מטר חופשי בתוצאה של 1:50.84 דקות ובמשחה ל-400 מטר חופשי בתוצאה של 3:53.30 דקות.

== ראו גם ==

== לקריאה נוספת ==
* ד"ר ברוך צ'יש, זינוק מוצלח לבריכה: שישה שיאי מכביה ושיא ישראלי ביום הראשון, הארץ, 8 ביולי 1993
* ד"ר ברוך צ'יש, 6 מדליות זהב ביום השני - רק דודי אדר שנייה ב-100 חזה מנעה אכזבה ישראלית, הארץ, 9 ביולי 1993
* ד"ר ברוך צ'יש, 13 שנים חיכה השיא של גניאל ב-400 חתירה למורן זומרפלד, הארץ, 12 ביולי 1993

== קישורים חיצוניים ==
<div class="mw-content-ltr">
* [https://www.sanmarinohs.org/apps/pages/index.jsp?uREC_ID=83518&type=d&pREC_ID=155991 San Marino High School - Swimming], 
* [http://static.pac-12.com/Images/history/swimdive/M-SWIM_DIVING-Academic.pdf PAC-12 MEN'S SWIMMING & DIVING], 
* [https://web.archive.org/web/20120110074248/http://graphics.fansonly.com/photos/schools/stan/sports/m-swim/auto_pdf/all-time-ncaa-points.pdf All Time Top 50 NCAA Point Scorers], 
</div>

== הערות שוליים ==

קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:אלופי האוניברסיאדה בשחייה
קטגוריה:אמריקאים שנולדו ב-1973
קנדידה רויאל

קנדידה רויאל (באנגלית: Candida Royalle; 15 באוקטובר 1950 – 7 בספטמבר 2015) הייתה מפיקה ובמאית של פורנוגרפיה באוריינטציה זוגית, מחנכת מינית, פמיניסטית סקס-פוזיטיב, ושחקנית פורנו. היא הייתה חברה ב-XRCO (ארגון מבקרי הקולנוע X-רייטד), וחברה בהיכל התהילה AVN למקצוענים בבידור למבוגרים.

== תחילת דרכה ==
רויאל נולדה ב-15 באוקטובר 1950, בניו יורק, בשם קנדיס מריון ודאלה. היא קיבלה הכשרה במוזיקה, ריקוד, ואמנות, ולמדה בבית ספר תיכון לאמנות ועיצוב, ולאחר מכן בבית ספר פרסונס לעיצוב, ובאוניברסיטת העיר ניו יורק.

== קריירה ==
בשנת 1975 היא החלה את הקריירה שלה בתור שחקנית פורנו והופיעה בכ-25 סרטים לפני שפרשה ב-1980. סרטה האחרון היה עם Blue Magic (קסם כחול), אשר היא גם כתבה.

בשנת 1984, רויאל הקימה את Femme Productions, במטרה להפיק אירוטיקה המבוססת על התשוקה הנשית, כמו גם סרטים פורנוגרפיים שמטרתם לסייע בטיפול זוגי. בניגוד למיינסטרים הפורנוגרפי, סרטיה אינם פונים למבט הגברי, וזכו לשבחים מצד יועצים ומטפלים בשל תיאורם של פעילות מינית מציאותית ובריאה.

רויאל אמרה שהיא מנסה להימנע מ"הצפוי המיזוגיני" בעבודתה, ומתיאורי סקס שהם "גרוטסקיים גרפיים ככל האפשר". היא גם מתחה ביקורת על ההתמקדות בגבר בפורנו של המיינסטרים, כאשר הסצנה נגמרת עם שפיכתו. סרטיה של רויאל אינם "מונחים מטרה" לקראת שוט הגמירה; במקום זאת, סרטיה מראים פעילות מינית בתוך ההקשר הרחב יותר של חייהן הרגשיים והחברתיים של נשים. ב-1989, היא חתמה על מניפסט הפוסט פורנו המודרניסטי, שכתבה ורוניקה ורה, ועליו חתומה גם אנני ספרינקל, אשר ביקש לייסד תנועה אמנותית הרואה בסקס "כוח מזין ומחייה", ומונה ערכי בסיס של סקס-פוזיטיביזם.

רויאל גם הייתה נואמת ומרצה, כולל במכון הסמית'סוניאן, בקונגרס העולמי לסקסולוגיה ובאוניברסיטאות רבות ובכנסים מקצועיים.

ב-2004, היא פרסמה ספר בשם How to Tell a Naked Man What to Do.

בשנת 2014, היא החלה הפקת סרט דוקומנטרי שנקרא While You Were Gone: The Untold Story of Candida Royalle על החיים שלה, ועל החיפוש אחר אימה הביולוגית, שאותה היא לא ראתה מאז שהיא ננטשה על ידה בגיל 18 חודשים. הפרויקט היה עדיין בהפקה בעת מותה של רויאל, אבל כמעט כל הקטעים כבר צולמו, ועדיין ייתכן שהסרט ייצא בעתיד.

אלבום EP בשם Candida Cosmica יצא ב-2015, שיתוף פעולה בין רויאל ופטריק קאולי מאמצע שנות ה-70.

== ארגונים ==
רויאל הייתה חברה באגודה האמריקנית למחנכי, יועצי ומטפלי מין, ומייסדת וחברת דירקטוריון של פמיניסטיות למען חופש הביטוי.

== חיים אישיים ==
בשנות ה-1980 היא הייתה נשואה למפיק פר סיוסדט. במאי 2006, רויאל הודיעה כי היא מאורסת. היא נפטרה במאטיטוק שבניו יורק. ב-7 בספטמבר 2015, בגיל 64, מסרטן השחלות.

== קישורים חיצוניים ==

* 

* 
* 

== הערות שוליים ==

קטגוריה:ניו יורק: אישים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:סופרות אמריקאיות
קטגוריה:סופרים אמריקאים
קטגוריה:שחקניות פורנוגרפיה אמריקאיות
קטגוריה:במאיות קולנוע אמריקאיות
קטגוריה:סקסולוגיות אמריקאיות
קטגוריה:מפיקות קולנוע אמריקאיות
קטגוריה:בוגרות בית ספר פרסונס לעיצוב
קטגוריה:בוגרי בית ספר פרסונס לעיצוב
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
קבוצת התרחבות

קבוצת ה[[הוקי קרח וגאס גולדן נייטס הצטרפה כקבוצת התרחבות לליגת ה-NHL בשנת 2017]]
קבוצת התרחבות (באנגלית: expansion team) היא קבוצת ספורט חדשה המצטרפת לליגה קיימת, ובכך מתרחבת הליגה וגדלה במספר קבוצותיה. התהליך נפוץ בעיקר בליגות מקצועניות בצפון אמריקה, אך קיים גם בליגות מקצועניות במספר מקומות אחרים כגון בפוטבול אוסטרלי. 

תהליך הצטרפות לליגה קיימת שונה מליגה לליגה, אך העקרונות דומים. כתנאי ראשון, הליגה צריכה להיות נכונה להתרחב, משמע לתת או למכור זיכיונות חדשים לקבוצות חדשות. קבוצת התרחבות חייבת לקבל את הסכמתן של הקבוצות הקיימות להצטרפותה על פי נתוניה הספציפיים; לצורך כך עליה להתבסס ברוב המקרים בעיר שבה ובסביבתה אין קבוצה קיימת (או במקרים מעטים - לצד קבוצה קיימת בשוק גדול במיוחד שיכול להכיל קבוצה נוספת), ולהוכיח לקבוצות הקיימות שיש לה תועלת שיווקית לליגה ובסיס קהל פוטנציאלי. כמו כן עליה לשלם לקבוצות הקיימות דמי זיכיון, שבליגה מקצוענית ראשית בצפון אמריקה יכולים להגיע למאות מיליוני דולרים.

איוש הסגל של קבוצת התרחבות מתחיל בדראפט התרחבות - תהליך שבו ניתן לקבוצות הקיימות "להגן" על חלק מסוים מסגל השחקנים שלהם הנמצאים תחת חוזה, כאשר האחרים "נחשפים" לבחירה עבור הקבוצה החדשה. הקבוצה החדשה בוחרת את השחקנים שהיא רוצה מבין השחקנים שנחשפו על ידי הקבוצות האחרות. מטבע הדברים בוחרות הקבוצות הקיימות לחשוף לבחירה את השחקנים שהן רואות כפחות טובים וחשובים בסגל שלהן, כך שברוב המקרים מתחילה קבוצת ההתרחבות את דרכה עם סגל חלש יחסית, ומתקשה בשנותיה הראשונות.

קבוצת ההתרחבות יכולה להוסיף לאחר מכן שחקנים נוספים מבין השחקנים החופשיים שלא מקושרים חוזית לאף קבוצה, לבחור שחקנים צעירים וחדשים לליגה בדראפט יחד עם הקבוצות הקיימות, או לקיים עסקאות החלפת שחקנים עם קבוצות אחרות.

קטגוריה:ליגות ספורט בארצות הברית
קיה סון-הי

קיה סון-הי (בקוריאנית: 계순희; באנגלית: Kye Sun-hui; נולדה ב-2 באוגוסט 1979) היא ג'ודוקא עבר צפון-קוריאנית, האלופה האולימפית מאטלנטה 1996 והאישה הראשונה מצפון-קוריאה שזוכה במדליית זהב אולימפית.

קיה מחזיקה בשלוש מדליות אולימפיות מקטגוריות משקל שונות באולימפיאדות מהשנים 1996, 2000 ו-2004 והיא ארבע פעמים אלופת העולם.

כאשר הייתה בת 16, היא השתתפה במשחקים האולימפיים באטלנטה 1996 וזכתה במדליית הזהב בקטגוריית המשקל עד 48 ק"ג לאחר שגברה בגמר על הפייבוריטית ריוקו טאני היפנית. בתחרות זו היא הפכה לאלופה האולימפית הצעירה ביותר בג'ודו אי פעם. ארבע שנים לאחר מכן באולימפיאדת סידני, היא התחרתה בקטגוריית המשקל עד 52 ק"ג וזכתה במדליית הארד לאחר שניצחה את יואנה אלואש הרומנייה בקרב על המדליה.

באולימפיאדת אתונה 2004, שוב עלתה קטגוריית משקל כאשר התחרתה בקטגוריה של עד 57 ק"ג וזכתה במדליית הכסף לאחר שהגיעה עד לגמר בו נכנעה לאיבון בוניש הגרמנייה. קיה השתתפה גם באולימפיאדת בייג'ינג 2008, האולימפיאדה הרביעית שלה, אך הודחה בשלב שמינית הגמר לאחר שהפסידה לברברה הראל הצרפתייה.

קיה קיבלה את 'פרס קים איל-סונג' ואת 'פרס ספורטאי העם' מממשלת צפון-קוריאה על הישגיה.

==קישורים חיצוניים==

==הערות שוליים==

קטגוריה:ילידות 1979
קטגוריה:אלופות עולם בג'ודו
קטגוריה:אלופות אולימפיות: ג'ודו
קטגוריה:נשים ג'ודוקא באולימפיאדת אתונה (2004)
קטגוריה:נשים ג'ודוקא באולימפיאדת בייג'ינג (2008)
קטגוריה:נשים ג'ודוקא באולימפיאדת סידני (2000)
קטגוריה:נשים ג'ודוקא באולימפיאדת אטלנטה (1996)
קטגוריה:זוכות מדליית כסף אולימפית מקוריאה הצפונית
קטגוריה:אלופות אולימפיות מקוריאה הצפונית
קטגוריה:זוכות מדליית ארד אולימפית מקוריאה הצפונית
קטגוריה:זוכות מדליית כסף אולימפית: ג'ודו
קטגוריה:זוכות מדליית ארד אולימפית: ג'ודו
אנטולי ביחובסקי (שחמטאי ישראלי)

אנטולי ביחובסקי (נולד ב-11 בנובמבר 1988) הוא שחמטאי בדרגת רב אמן. בשנים 2003–2004 היה אלוף ישראל לנערים עד גיל 16.

==ביוגרפיה==
בשנת 1998 ביחובסקי סיים במקום השני באליפות ישראל לילדים עד גיל 10 (ניצח מארק בלובשטיין). בשנת 2000 ובשנת 2002 הוא סיים במקום השני באליפות ישראל לנערים בגילו. בשנת 2003 הוא ניצח באליפות ישראל לנערים עד גיל 16 ושיחזר הישג זה בשנת 2004. בשנת 2005 באליפות ישראל הוא סיים במקום השלישי עד גיל 18.

בשנת 2006 בתחרות על שם דב פורת ביחובסקי סיים במקום החמישי (ניצח יעקב זילברמן). בתחרות בראשון לציון בשנת 2007 הוא ניצח. בשנת 2008 ביחובסקי השתתף בתחרות ישראל וסיים במקום השביעי. בתחרות בגבעתיים בשנים 2008 ו-2009 הוא סיים במקום השני אחרי ויקטור מיכלבסקי.

בשנת 2009 ביחובסקי סיים במקום השני באשדוד (ניצח איליה סמירין).

זמן קצר לאחר שרות בצה"ל ביחובסקי היגר לארצות הברית. הוא למד כלכלה באוניברסיטת ובסטר. הוא מתגורר בניו יורק ומפעם לפעם משתתף בתחרויות.

==קבלת דרגות בינלאומיות==
* 2008 - אמן בינלאומי
* 2010 - רב-אמן.

==קישורים חיצוניים==

קטגוריה:רבי-אמנים ישראלים
קטגוריה:שחמטאים יהודים אמריקאים
קטגוריה:מהגרים מישראל לארצות הברית
קטגוריה:ניו יורק: אישים
קטגוריה:ישראלים ילידי ברית המועצות
קטגוריה:ישראלים שנולדו ב-1988
קטגוריה:אמריקאים שנולדו ב-1988
וואנג הי-צ'אן

וואנג הי-צ'אן (בקוריאנית: 황희찬; נולד ב-26 בינואר 1996) הוא כדורגלן דרום קוריאני המשחק בוולברהמפטון וונדררס בעמדת החלוץ.

==קריירת מועדונים==
וואנג נולד בעיר צ'ונצ'און וזמן קצר לאחר לידתו עברה משפחתו לבוצ'און. וואנג התחיל לשחק כדורגל בקבוצת הכדורגל של בית ספרו היסודי, וכבר בגיל זה כישרונו התגלה. בגיל 16 הצטרף לקבוצת הנוער של פוהאנג סטילרס ובמקביל באליפות המחוזית עם קבוצת הכדורגל של בית ספרו התיכון ואף נבחר לשחקן המצטיין.

אף על פי שלא רשם דקות בקבוצה הבוגרת של פוהאנג, בקיץ חתם בליפרינג האוסטרית שהיא קבוצת בת של רד בול זלצבורג.

בקיץ הצטרף לרד בול זלצבורג. ב-6 בדצמבר 2015 ערך את הופעת הבכורה שלו בתיקו 0-0 נגד מאטרסבורג. ב-23 באוקטובר 2016 הבקיע את שער הבכורה שלו בקבוצה בניצחון 1–5 נגד סנקט פלטן. וואנג היה שותף להישג השיא של הקבוצה בזירה האירופית כאשר בעונת 2017/2018 הגיעה הקבוצה לחצי גמר הליגה האירופית, בו הודחה על ידי אולימפיק מרסיי.

ב-31 באוגוסט 2018 הושאל להמבורג עד לסוף העונה. ב-8 ביולי 2020 חתם בר.ב. לייפציג לחמש שנים. ב-29 באוגוסט 2021 הושאל לוולברהמפטון וונדררס לעונה אחת. ב-26 בינואר 2022 הוחתם במועדון באופן קבוע ועזב את ר.ב. לייפציג.

==קריירה בינלאומית==
וואנג הוא שחקן הנבחרת האולימפית של קוריאה הדרומית והשתתף עם הנבחרת באולימפיאדת 2016.

ב-1 בספטמבר 2016 וואנג ערך את הופעת הבכורה שלו בנבחרת הבוגרת, בניצחון 2–3 נגד במסגרת מוקדמות מונדיאל 2018. ב-13 ביוני 2017 הבקיע את שער הבכורה שלו בנבחרת בניצחון 2–3 נגד .

וואנג נכלל בסגל הנבחרת לקראת מונדיאל 2018.

נכלל בסגל נבחרת קוריאה הדרומית לטורניר מונדיאל 2022. במשחק האחרון של שלב הבתים נגד נבחרת פורטוגל, כבש וואנג שער דרמטי בתוספת הזמן מבישול של יונג מין סון, מה שהעלה את דרום קוריאה לשלב שמינית הגמר.

נכלל בסגל נבחרת קוריאה הדרומית לטורניר גביע אסיה 2023.

==תארים==
; רד בול זלצבורג
*ליגת העל האוסטרית: , , 
*הגביע האוסטרי: , 

==קישורים חיצוניים==

== הערות שוליים ==

קטגוריה:כדורגלנים דרום קוריאנים
קטגוריה:חלוצי כדורגל דרום קוריאנים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני המבורג
קטגוריה:כדורגלני ר.ב. לייפציג
קטגוריה:כדורגלני וולברהמפטון וונדררס
קטגוריה:כדורגלני נבחרת קוריאה הדרומית
קטגוריה:כדורגלנים דרום קוריאנים באולימפיאדת ריו דה ז'ניירו (2016)
קטגוריה:כדורגלני מונדיאל 2018
קטגוריה:כדורגלני גביע אסיה 2019
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים באוסטריה
קטגוריה:ספורטאים זרים בגרמניה
קטגוריה:ספורטאים זרים באנגליה
קטגוריה:דרום קוריאנים שנולדו ב-1996
איסמאל דיאס

איסמאל דיאס דה לאון (בספרדית: Ismael Díaz de León; נולד ב-12 במאי 1997) הוא כדורגלן פנמי המשחק באוניברסידד קאתוליקה דל אקוודור בעמדת החלוץ.

==קריירת מועדונים==
דיאס התחיל את הקריירה שלו בקבוצת הכדורגל טאורו מליגת העל הפנמית. ב-2 בספטמבר 2012 דירס ערך את הופעת הבכורה שלו בקבוצה הבוגרת במשחק הליגה נגד אליאנסה כאשר הוא בן 15 שנים וחודשיים.

באוגוסט הצטרף לפורטו ב' בה שיחק שנתיים.

בקיץ חתם בדפורטיבו לה קורוניה ב' הספרדית.

ב-11 ביולי 2018 דיאס חתם באל טאנקה סיסלי מליגת העל האורוגוואית.

ב-31 באוגוסט 2019, דיאס חתם באקדמיקו ויסאו וכעבור חצי שנה חזר לפנמה וחתם בטאורו.

ב-6 בינואר 2022 דיאס חתם באוניברסידד קאתוליקה דל אקוודור מליגת העל האקוודורית.

==קריירה בינלאומית==
דיאס הוא שחקן נבחרת הנוער של פנמה והשתתף עימה בגביע העולם בכדורגל עד גיל 20 בשנת .

ב-20 באוגוסט 2014, דיאס ערך את הופעת הבכורה שלו בנבחרת הבוגרת בניצחון 0-4 נגד , בו גם הבקיע את שער הבכורה שלו בנבחרת.

דיאס נכלל בסגל הנבחרת לקראת גביע הזהב 2017 ומונדיאל 2018.

==קישורים חיצוניים==

קטגוריה:כדורגלנים פנמים
קטגוריה:קשרי כדורגל פנמים
קטגוריה:חלוצי כדורגל פנמים
קטגוריה:כדורגלני טאורו
קטגוריה:כדורגלני נבחרת פנמה
קטגוריה:כדורגלני גביע הזהב 2017
קטגוריה:כדורגלני מונדיאל 2018
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:פנמים שנולדו ב-1997
נפלאות התבונה (ספר)

הספר נפלאות התבונה (באנגלית: A Beautiful Mind) הוא ביוגרפיה של המתמטיקאי ג'ון נאש, חתן פרס נובל לכלכלה שבמשך מרבית שנות חייו סבל מסכיזופרניה. הספר זכה להצלחה רבה, ובהמשך יצא לאקרנים סרט קולנוע מצליח באותו השם המבוסס על הספר, בכיכובם של ראסל קרואו וג'ניפר קונלי ובבימויו של רון הווארד. הסרט זכה ב-4 פרסי אוסקר ב-2002 וכן בשני פרסי גלובוס הזהב.

את הספר, המתאר את חייו הפרטיים והמקצועיים של נאש, כתבה העיתונאית סילביה נסאר. ב-13 בנובמבר 1994, בעקבות הענקת פרס נובל לכלכלה לנאש, פרסמה נסאר כתבה ארוכה ומרגשת על נאש בעיתון הניו יורק טיימס, שם עבדה ככתבת כלכלית. בעקבות הכתבה, שכותרתה , יצאה נסאר לעבודת מחקר מאומצת שנמשכה יותר משנתיים והניבה את הספר . הספר יצא לאור בארצות הברית בשנת 1998 והפך עד מהרה לרב מכר. מהדורתו העברית יצאה לאור בשנת 2002 בתרגומו של ירון בן עמי, בהוצאת ידיעות ספרים, במסגרת ספרי עליית הגג.

== לקריאה נוספת ==
* אריאל רובינשטיין, [http://arielrubinstein.tau.ac.il/articles/nash-review_heb.htm A Beautiful Mind], ביקורת (בעברית) על הספר בגרסתו המקורית

==קישורים חיצוניים==
* 

קטגוריה:לקות נפשית באמנות
קטגוריה:ספרים ביוגרפיים
קטגוריה:ספרים שעובדו לסרטים
קטגוריה:ספרי 1998
קטגוריה:אוניברסיטאות בתרבות ובאמנות
קטגוריה:ספרי הוצאת משכל
מתיאס יורגנסן

מתיאס ג'טה-נג'י יורגנסן (בדנית: Mathias Jattah-Njie Jørgensen; נולד ב-23 באפריל 1990) הידוע גם בכינויו "זנקה", הוא כדורגלן דני המשחק בעמדת הבלם.

==קריירת מועדונים==
יורגנסן נולד בדנמרק לאם דנית ואב גמבי. בגיל 4 הצטרף לקבוצת הילדים של בולדקלבן 93, מועדון בו שיחק בכל הקבוצות הגיל. בגיל 17, הלך למבחנים בארסנל אך ללא הצלחה וב-26 ביוני 2007 חתם בפ.צ. קופנהגן.

ב-21 ביולי 2007, יורגנסן מתח את הרצועה הפנימית בברכו השמאלית ונעדר כחודש וחצי. ב-9 בספטמבר הצטרף לקבוצת המילואים. ב-26 בספטמבר ערך את הופעת הבכורה שלו בקבוצה הבוגרת במשחק הגביע נגד פדריקיה בו ניצחה קופנהגן 1–3. שלושה ימים לאחר מכן, ערך את הופעת הבכורה שלו בליגה. ב-7 באוקטובר, ערך את הופעת הבכורה שלו זירה האירופית במחשק נגד לאנס.

ב-22 בפברואר 2012 פורסם כי יורגנסן יצטרף לפ.ס.וו. איינדהובן בהעברה חופשית עם סיום העונה.

ב-18 באוגוסט 2012 ערך את הופעת הבכורה שלו בקבוצה בניצחון 0–2 נגד רודה. 12 ימים לאחר מכן, הבקיע את שער הבכורה שלו בקבוצה בניצחון 0–9 נגד זטה במסגרת מוקדמות הליגה האירופית.

לאחר שלא זכה לדקות משחק רבות באיינדהובן, ב-7 ביולי 2014 יורגנסן חזר לפ.צ. קופנהגן תמורת 600 אלף אירו.

ב-7 ביולי 2017 יורגנסן חתם לשלוש עונות בהאדרספילד טאון העולה החדשה לפרמייר ליג תמורת 3.5 מיליון פאונד.

ב-10 באוגוסט 2019 חתם יורגנסן בפנרבחצ'ה הטורקית לשלוש שנים עבור 2 מיליון אירו. לאחר חצי עונה, בה הבקיע שני שערים, הושאל יורגנסן לפורטונה דיסלדורף מתחתית הבונדסליגה עד לתום עונת 2019/20.

ב-9 בספטמבר 2021 חתם יורגנסן בברנטפורד מהפרמייר ליג. את הופעת הבכורה ערך ב-18 בספטמבר בניצחון 0–2 על וולברהמפטון וונדרס.

==קריירה בינלאומית==
ב-19 בנובמבר 2008 יורגנסן ערך את הופעת הבכורה שלו בנבחרת דנמרק במשחק ידידות נגד . יורגנסן נכלל בסגל הנבחרת לקראת מונדיאל 2018.

ב-1 ביולי 2018 כבש את שער הבכורה שלו בנבחרת בהפסד דנמרק לנבחרת קרואטיה. בשמינית גמר מונדיאל 2018.

==תארים==
;פ.צ. קופנהגן
*ליגת העל הדנית: , , , , 
*הגביע הדני: , , , , 

;אישיים
*הכישרון של השנה בדנמרק (בחירת השחקנים): 
*הכישרון של השנה בדנמרק (בחירת ארלה פודס): 

==קישורים חיצוניים==

קטגוריה:כדורגלנים דנים
קטגוריה:בלמי כדורגל דנים
קטגוריה:קופנהגן: כדורגלנים
קטגוריה:כדורגלני פ.צ. קופנהגן
קטגוריה:כדורגלני פ.ס.וו. איינדהובן
קטגוריה:כדורגלני האדרספילד טאון
קטגוריה:כדורגלני פנרבחצ'ה
קטגוריה:כדורגלני פורטונה דיסלדורף
קטגוריה:כדורגלני ברנטפורד
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים דנים בהולנד
קטגוריה:ספורטאים דנים באנגליה
קטגוריה:ספורטאים זרים בטורקיה
קטגוריה:ספורטאים דנים בגרמניה
קטגוריה:דנים שנולדו ב-1990
צ'ה מין-הו

צ'ה מין-הו (בקוריאנית: 최민호; באנגלית: Choi Min-ho; נולד ב-18 באוגוסט 1980) הוא ג'ודוקא עבר דרום קוריאני אשר התחרה בקטגוריית המשקל עד 60 ק"ג. הוא האלוף האולימפי מבייג'ינג 2008 וזוכה מדליית הארד מאולימפיאדת אתונה 2004. צ'ה הוא אלוף העולם משנת 2003 ומחזיק במדליית ארד מאליפות העולם משנת 2007.

==ביוגרפיה==
באפריל 2001, צ'ה זכה במדליה המשמעותית הראשונה שלו כשהתחרה באליפות אסיה וזכה במדליית הכסף. שנה לאחר מכן השתתף במשחקי אסיה שנערכו בפוסן שבמדינת הולדתו וזכה במדליית הארד. באליפות העולם בשנת 2003 שנערכה באוסקה שביפן, צ'ה התחרה בקטגוריית המשקל עד 60 ק"ג וזכה במדליית הזהב. בקרב הראשון הוא ניצח את מיגל אלבראת'ין הארגנטיני, בקרב השני ניצח את אלצ'ין איסמיילוב האזרי ובשמינית הגמר גבר על אלברט טכוב הליטאי. ברבע הגמר הוא ניצח את ארמן נזאריאן הארמני ובחצי הגמר ניצח את אניס לוניפי התוניסאי. בגמר הוא התמודד מול קרייג פאלון הבריטי וניצח לאחר שהשיג ניקוד איפון שתי דקות ו-12 שניות לסוף הקרב.

באולימפיאדת אתונה 2004, צ'ה התחרה בקטגוריית המשקל עד 60 ק"ג וזכה במדליית הארד. בקרב הראשון הוא ניצח את לודוויג פיישר האוסטרי, בשמינית הגמר הוא ניצח את בנז'מן דרבולה הצרפתי וברבע הגמר הפסיד לצגאנבטר חסבטאר המונגולי. צ'ה נשר לקרבות בית הניחומים שם ניצח את אקרם שה ההודי ואת אוליבר גוסנברג הגרמני ועלה לקרב על מדליית הארד. בקרב על המדליה הוא התמודד מול מסעוד חאג'י אחונד זאדה האיראני וניצח באיפון תוך דקה ו-13 שניות לאחר תרגיל סיאו-נגי.

באליפות העולם 2007 שנערכה בריו דה ז'ניירו, צ'ה זכה במדליית הארד לאחר שגבר על רוק דראקשיץ' הסלובני בקרב על המדליה. באולימפיאדת בייג'ינג 2008, צ'ה זכה במדליית הזהב בקטגוריית המשקל עד 60 ק"ג לאחר שניצח את כל 5 הקרבות באיפון. בקרב הראשון הוא ניצח את מיגל אלבראת'ין הארגנטיני, בשמינית הגמר הוא ניצח את האיראני מסעוד חאג'י אחונד זאדה וברבע הגמר גבר על רישוד סובירוב האוזבקי. בחצי הגמר צ'ה ניצח את רובן האוקס ההולנדי ובגמר ניצח את אלוף אירופה המכהן לודוויג פיישר האוסטרי תוך 2 דקות ו-15 שניות.

==קישורים חיצוניים==

==הערות שוליים==

קטגוריה:דרום קוריאנים שנולדו ב-1980
קטגוריה:ג'ודוקא דרום קוריאנים
קטגוריה:אמני לחימה דרום קוריאנים
קטגוריה:אלופים אולימפיים: ג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
אנדרה קרייו

אנדרה מרטין קרייו דיאס (בספרדית: André Martín Carrillo Díaz; נולד ב-14 ביוני 1991) הוא כדורגלן פרואני המשחק באל-קאדסיה בעמדת הקיצוני.

==קריירת מועדונים==
קרייו התחיל את הקריירה שלו בקבוצת הנערים של אסתר גרנדה אליה הצטרף בגיל 13 וכעבור שלוש שנים הצטרף למחלקת הנוער של אליאנסה לימה. ב-5 בדצמבר 2009 קרייו ערך את הופעת הבכורה שלו בקבוצה הבוגרת בתיקו 2-2 נגד אוניברסידד ססאר ואייחו.

ב-6 במאי 2011 קרייו חתם לחמש שנים בספורטינג ליסבון. ב-19 בספטמבר 2011 קרייו ערך את הופעת הבכורה שלו בקבוצה במשחק הליגה נגד ריו אבה. את שער הבכורה שלו בקבוצה הבקיע בהפסד 2-1 לספורטינג בראגה.

ב-1 ביולי 2016 הצטרף ליריבה העירונית, בנפיקה ליסבון בה חתם לחמש עונות.

ב-24 באוגוסט 2017 הושאל לווטפורד מהפרמייר ליג, בה התאחד עם מרקו סילבה שאימן אותו בספורטינג. ב-20 ביולי 2018 הושאל לאל-הילאל מליגת העל הסעודית. ב-23 ביולי 2019 חתם באופן קבוע באל–הילאל לארבע שנים.

ב-13 באוגוסט 2023 חתם באל-קאדסיה.

==קריירה בינלאומית==
ב-12 ביולי 2011 קרייו ערך את הופעת הבכורה שלו בנבחרת בהפסד 1-0 ל במסגרת שלב הבתים של הקופה אמריקה 2011. ב-15 באוגוסט 2012 קרייו הבקיע את שער הבכורה שלו בנבחרת בניצחון 0-1 נגד .

==תארים==
; ספורטינג ליסבון
*הגביע הפורטוגזי: 
*הסופר קאפ הפורטוגזי: 

; בנפיקה ליסבון
*ליגת העל הפורטוגזית: 
*הגביע הפורטוגזי: 
*הסופר קאפ הפורטוגזי: 

; אישיים
*פריצת השנה בליגת העל הפרואנית: 

==קישורים חיצוניים==

קטגוריה:כדורגלנים פרואנים
קטגוריה:קשרי כדורגל פרואנים
קטגוריה:חלוצי כדורגל פרואנים
קטגוריה:לימה: כדורגלנים
קטגוריה:כדורגלני אליאנסה לימה
קטגוריה:כדורגלני ספורטינג ליסבון
קטגוריה:כדורגלני בנפיקה ליסבון
קטגוריה:כדורגלני ווטפורד
קטגוריה:כדורגלני אל-הילאל
קטגוריה:כדורגלני אל-קאדסיה
קטגוריה:כדורגלני נבחרת פרו
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:כדורגלני מונדיאל 2018
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני קופה אמריקה 2024
קטגוריה:ספורטאים זרים בפורטוגל
קטגוריה:ספורטאים זרים באנגליה
קטגוריה:ספורטאים זרים בערב הסעודית
קטגוריה:פרואנים שנולדו ב-1991
עובר ושב (תוכנית טלוויזיה)

עובר ושב הייתה תוכנית בוקר ישראלית בהנחיית סיון קלינגבייל וסמי פרץ שעסקה בענייני כלכלה ובכותרות העיתונים השונים. התוכנית שודרה החל מ-23 באוקטובר 2017 עד 31 במאי 2018 בערוץ עשר.

== היסטוריה ==
בעקבות פיצול ערוץ 2 ומעבר ערוץ 10 לאפיק 14, בערוץ רצו לקבל נתוני רייטינג גבוהים ברצועת הבוקר, כדי ליצור תחרות ברצועה.

בעקבות כך החליטו לבטל את פורמט הכותרות של אורלי וגיא וליצור תוכנית חדשה בשם "עובר ושב". סיון קלינגבייל וסמי פרץ נבחרו להגיש יחדיו את התוכנית.

התוכנית הראשונה שודרה ב-23 באוקטובר 2017 וזכתה לנתון מדורג נאה לרצועת בוקר מקדימה.

ב-31 במאי 2018 הופסקה התוכנית עקב החזרת פורמט הכותרות של אורלי וגיא. החלטה זאת התקבלה בעקבות ירידה בנתוני המדרוג של התוכנית אורלי וגיא, ובעקבות כך בערוץ הוחלט להחזיר לאורלי וגיא את הרצועה המקדימה בתקווה שישפרו את נתוני המדרוג.

== מבנה התוכנית ==
התוכנית שודרה בשידור חי בימים ראשון עד חמישי בין השעות 6:15 - 6:45. התוכנית בוצעו ראיונות בנושאי כלכלה עם אורחים ומומחים באולפן.

== רייטינג == 
נתוני הרייטינג של התוכנית היו נאים יחסית לשעת שידורה.

התוכנית הראשונה הניבה 2.3%, כאשר התוכנית השנייה הניבה נתון גבוהה יותר של 3%. יום לפני פיצול ערוץ 2 התוכנית הניבה נתון של 2.8%. ביום הראשון אחרי הפיצול התוכנית הניבה 2.2%, וביום השני התוכנית ירדה כבר לנתון של 1.8%.

לקראת סוף שנת 2017 הניבה התוכנית נתון נמוך מיוחד של 0.7%.
בתחילת שנת 2018 הניבה התוכנית 1.2%.

חודש לפני ירידתה מהאוויר, התוכנית הניבה 1.3%.

== קישורים חיצוניים ==

* [https://13news.co.il/10news/overshav עובר ושב], באתר 10TV

קטגוריה:תוכניות טלוויזיה ישראליות
קטגוריה:תוכניות בוקר ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ עשר: תוכניות וסדרות
קטגוריה:תוכניות שצולמו באולפני הרצליה
סיבאץ

סִיבָאץ (בסרבית קירילית: Сивац, בסרבית בכתב לטיני: Sivac) הוא כפר בסרביה השוכן במחוז באצ'קה המערבי אשר בפרובינציית וויבודינה, לגדות תעלת מים המקשרת בין הנהר טיסה לבין הדנובה.

==היסטוריה==
האזכור הראשון בכתובים לכפר הוא מ-1692 עת היה מאוכלס ברובו על ידי תושבים שהיגרו מאזור שוואביה. בשלהי המאה ה-18 עת נשלט האזור על ידי ממלכת הבסבורג היגרו לכפר תושבים סרבים והונגרים. בהמשך שלטה באזור האימפריה האוסטרו-הונגרית ולאחר מלחמת העולם השנייה עבר הכפר לחזקת ממלכת הסרבים, הקרואטים והסלובנים, אשר שמה שונה מאוחר יותר לממלכת יוגוסלביה.

ב-6 באפריל 1941 תקפה גרמניה הנאצית את ממלכת יוגוסלביה והכניעה את צבאה תוך ימים אחדים. האזור נמסר לחזקת הונגריה. לאחר המלחמה נכלל סיבאץ בשטח הרפובליקה הפדרלית הסוציאליסטית של יוגוסלביה והכפר הפך מרכז סחר אזורי לתוצרת חקלאית. לאחר פירוק יוגוסלביה עבר הכפר לחזקת סרביה.

==הקהילה היהודית==
יהודים התיישבו בכפר במהלך המאה ה-18 ונסמכו על קהילת סומבור. במחצית השנייה של המאה ה-19 הפכה הקהילה מאורגנת והשתייכה לזרם האורתודוקסי. ב-1878 הוקם בית הכנסת הקהילתי. ב-1880 מנתה הקהילה 191 נפשות. בראשית המאה ה-20 הוקם בית ספר יסודי קהילתי. במועד זה מנתה הקהילה כ-100 נפשות. בני הקהילה היו ברובם סוחרים בעורות, קנבוס ודגן. לאחר מלחמת העולם הראשונה חלה ירידה הדרגתית במספר בני הקהילה.

בפרוץ מלחמת העולם השנייה התגוררו בסיבאץ 47 יהודים. באפריל 1941 פלשה גרמניה הנאצית ליוגוסלביה והכניעה את צבאה תוך ימים אחדים. עד לסוף אותה השנה גורשו יהודי העיירה למחנה ההשמדה אושוויץ ורק נערה אחת מהקהילה ניצלה. ב-1948 נהרס מבנה בית הכנסת על ידי השלטונות המקומיים.

== קישורים חיצוניים ==

* Aleksandra Terzić ,Željko Bjeljac,[http://www.kirj.ee/public/trames_pdf/2014/issue_1/Trames-2014-1-39-55.pdf The extermination of jewish population and heritage in BAČKA region of ap vojvodina-serbia] 
* [https://www.yadvashem.org/odot_pdf/Microsoft%20Word%20-%20767.PDF יהדות באצ'קה], באתר "יד ושם"

==הערות שוליים==

סיבאץ
סיבאץ
קבניים

קבניים (שם מדעי: Berytidae) הם משפחה קטנה יחסית של חרקים מתת-סדרת הפשפשים. בעולם ידועים כ-155 מינים ב-45 סוגים אשר מתוכם קיימים בישראל רק כ-14 מינים. אורך גופם כ-2.5–11 מ"מ והוא לרוב צר וארוך בעל רגליים דקיקות וארוכות, הופעה שבעקבותיה ניתן להם השם העממי העברי, קבניים (הולכים על קביים).

== ביולוגיה ==
הביולוגיה של רוב מיני הקבניים איננה ידועה. לחלקם כנפיים מנוונות, אך גם בעלי הכנפיים המפותחות ממעטים להתעופף. הליכתם איטית והיא מתבצעת לעיתים תוך כדי הסוואה על ידי נדנוד המדמה משב רוח. המינים באזור הפלארקטי נצפו ניזונים ממוהל צמחים (phytophagous), בעיקר של צמחים המפרישים חומרים דביקים. קיימות גם עדויות על תזונה אנטומופגית בעיקר של כנימות וחרקים קטנים. מינים אחדים אף נצפו על רשתות עכבישים כנראה במטרה לחמוס טרף קל שנלכד ברשת. על האקולוגיה של מינים באזורים הטרופיים כמעט ואין מידע.

== מיון טקסונומי בישראל==
הקבניים מחולקים לשלוש תת-משפחות אשר לשלושתן נציגים בישראל.

*תת-משפחה Berytinae
:* הסוג Apoplymus
:* הסוג קבן Neides
:* הסוג Berytinus
*תת-משפחה Gampsocorinae
:* הסוג Gampsocoris
*תת-משפחה Metacanthinae
:* הסוג קבנית Metacanthus
:* הסוג Metatropis

== קישורים חיצוניים ==

* 

== הערות שוליים ==

קטגוריה:בעלי חיים שתוארו ב-1851
קטגוריה:טקסונים שתוארו בידי פרנץ קסאבר פיבר
קטגוריה:פשפשאים
אלכסנדר לנדרמן

אלכסנדר לנדרמן (נולד ב-23 בספטמבר 1989, לנינגרד) הוא שחמטאי ממוצא יהודי בדרגת רב-אמן, שהיה אלוף העולם לנערים עד גיל 16 בשנת 2005.

נכון לינואר 2019, מדורג במקום ה-12 בין השחמטאים האמריקאים לפי מד כושר.

==קורות חיים==
אלכסנדר לנדרמן נולד בלנינגרד וכאשר הוא היה בן 4 משפחתו עברה לארצות הברית. הוא התחיל להתאמן בשחמט בגיל צעיר. בשנת 2005 הוא השתתף באליפות העולם בשחמט לנערים עד גיל 16 וזכה.

בשנת 2009 הוא זכה באליפות ארצות הברית הפתוחה במשות, עם שחמטאים נוספים (ביניהם דמיטרי גורביץ').

לנדרמן השתתף במספר תחרויות בינלאומיות וזכה להצלחות.

בשנת 2015 הוא היה חבר נבחרת ארצות הברית בשחמט באליפות העולם בשחמט לנבחרות וזכה במדליית זהב בלוח השני.

בשנת 2017 הוא השתתף בגביע העולם בשחמט 2017 והודח בסיבוב השלישי.

==קבלת דרגות בינלאומיות==
* 2005 - אמן בינלאומי
* 2010 - רב-אמן.

==קישורים חיצוניים==

קטגוריה:רבי-אמנים יהודים
קטגוריה:רבי-אמנים אמריקאים
קטגוריה:שחמטאים יהודים אמריקאים
קטגוריה:אלופי ארצות הברית הפתוחה בשחמט
קטגוריה:אמריקאים שנולדו ב-1989
צוואת יהושע

צוואת יהושע היא צוואתו של יהושע בן נון לעם לפני מותו. נאומו חותם את סיפורי ספר יהושע ומופיע ב. נאומו של יהושע מזכיר נאומי פרידה של מנהיגים במקרא, לפני שהם מעבירים את מושכות השלטון, כדוגמת ברכת משה ודברי התוכחה שלו בספר דברים, תוכחת שמואל לעם וצוואת דוד לשלמה.

תקופת מנהיגותו של יהושע נפתחה בדברי ה' אל יהושע. בדבריו ליהושע מתנה ה' את תמיכתו בקיום מצוותיו. צוואת יהושע יוצרת מסגרת וחותמת את ספר יהושע. בנאומו מדבר יהושע על כך שה' הניח לעם ישראל מאויביו ואין סכנות המלחמה עוד בגדר בעיה. הבטחת הישארותם של בני ישראל בארץ תקויים רק אם יקיימו את חוקי אלוהים ולא ידבקו באלוהים אחרים. פרק כ"ג הוא בבחינת רמז מקדם ומשמש הכנה לקורות עם ישראל על פי המסופר בספר שופטים.

פרק כ"ג אינו חותם את ספר יהושע. נאומו האחרון של יהושע מופיע בפרק האחרון ב. פרק כ"ד הוא נאום פרידה וכך נוצרת כפילות עליה עמדו פרשנים. לנאום המופיע בפרק כ"ג ישנם קווים מקבילים בפרק כ"ד: התקהלות העם ומנהיגיו, מלחמות ה', ציווי לנאמנות לה' ואיום בעונש, אם יסטו מדרכו של האל. אברבנאל מפרש את הכפילות כך: "אחשוב אני, שאחרי שיהושע דיבר אל העם הדברים הקודמים (פרק כ"ג), לפי שהעם לא השיבוהו דבר עליו, לא נתקררה דעתו, ולכן ראה להביא אותם בתוכחה שנית כדי לשאול מהם שאלות באופן שמפאת ההכרח יצטרכו להשיבו כאשר עם לבבם".

בנאומו האחרון בפרק כ"ד נוקט יהושע גישה חינוכית הפוכה, שמטרתה לגרום לעם להתקרב לציווי התורה, אך מבלי לאיים עליהם כפי שנוקט למשל ספר דברים, אלא על ידי עידוד בלשון סגי נהור של העם להמשיך ולעבוד את אליליו, כפי שעשו אבות אבותיו בעבר הנהר ובמצרים גם יחד, זאת בעוד יהושע ומשפחתו ימשיכו לעבוד את אלוהים. התוצאה היא התנערות של העם והתחייבות מצידו להפסיק את העבודה הזרה.

==לקריאה נוספת==

יחזקאל קויפמן, ספר יהושע, ירושלים, קריית ספר, 1963, עמ' 248-244

==הערות שוליים==

קטגוריה:בריתות במקרא
קטגוריה:מאורעות בספר יהושע
קטגוריה:ספר יהושע
יהושע
קרב קורטה

הקרב על קורטה הידוע גם בשם הקרב השני של בלגיה (צרפתית: 2ème Bataille de Belgique) וכן הקרב על רוסלר (צרפתית: Bataille de Roulers) היה חלק מסדרת תקיפות של מדינות ההסכמה נגד האימפריה הגרמנית בצפון צרפת ודרום בלגיה, שהתקיימו במלחמת העולם הראשונה בסוף ספטמבר ואוקטובר 1918.

החזית המערבית ב-[[16 באוקטובר 1918]]

==רקע==
קבוצת הארמיות של פלנדריה, שכללה 12 דיוויזיות בלגיות, עשר דיוויזיות של הארמייה השנייה הבריטית ושש דיוויזיות של הארמייה השישית הצרפתית, בפיקודו של המלך אלברט הראשון מבלגיה, עם הגנרל הצרפתי ז'אן דגוט בתפקיד ראש מטה, ניצחו את הארמייה הרביעית הגרמנית בקרב איפר החמישי (28 בספטמבר - 2 באוקטובר). שבירת קו הינדנבורג דרומה מאזור הקרבות, הובילה את בעלות-הברית לבחור באסטרטגיה של רדיפת הגרמנים למשך זמן רב ככל האפשר, לפני שגשמים כבדים חורפיים ימנעו המשך התקדמות יעילה. בוץ וקריסה של מערכת האספקה עצרו את ההתקדמות בתחילת אוקטובר, אך באמצע החודש התאפשר לקבוצת הארמיות לחדש את סדרת התקיפות.

==מהלך הקרב==
המתקפה החלה ב-14 באוקטובר, לפנות בוקר, כשקבוצת הארמיות תקפה מנהר לייה בסמוך לקומין צפונה אל דיקסמוד. הכוח הבריטי התקדם בזחילה בקצב של כ-90 מטרים לדקה, מהר יותר ורחוק יותר מאשר ב-1917, בציפייה להתנגדות מועטה של חיל רגלים גרמני. עד הערב הגיעו הכוחות הבריטיים לקרקע גבוהה ושלטו על האזור בוורביק ומנן בדרום. צפונית משם כבשו הבריטים את מורסלה וסגרו על וולם וסטיינבק. חיילים בלגים איגפו את הכוח משמאל והגיעו אל איזכם, חיילים צרפתים הקיפו את רולה וכוח בלגי נוסף כבש את קורטמרק.

רולה נכבשה למחרת וב-16 באוקטובר הבריטים שלטו בגדה הצפונית של הלייה עד הרלבייקה וחצו את הנהר בכמה מקומות. ב-17 באוקטובר, תורוט, אוסטנדה, ליל ודואה נכבשו מחדש. ברוז' וזיברוגה נפלו ב-19 באוקטובר וקבוצת הארמיות הגיעה לגבול ההולנדי למחרת. חציית הלייה וכיבוש קורטה על ידי הארמייה השנייה הבריטית ב-19 באוקטובר הובילו לנסיגה גרמנית בחזית שהחזיקה הארמייה החמישית הגרמנית, דרומה יותר, והוצבה מסביב לליל יום קודם לכן. למחרת היום היו הבריטים ברוביי ובטורקואה ועד לערב 22 באוקטובר הגיעו הבריטים לנהר סכלדה בואלנסיין ואבלכם.

==השלכות==
עם חתימת הסכם שביתת הנשק, החזית התרחקה בממוצע 45 ק"מ מזרחה מקו החזית הישן, ונמשכה מטרנאוזן עד גנט, ולאורך הנהר סכלדה אל העיירה את ומשם לסן-גילאן. בסן גילן החזית התחברה לעמדות חיל המשלוח הבריטי על הסום.

==קישורים חיצוניים==
* [http://www.historyofwar.org/articles/wars_hundred_days.html מתקפת מאה הימים] 
* [http://grande.guerre.pagesperso-orange.fr/sitocobre18.html המצב בראשית אוקטובר 1918] 
* [https://web.archive.org/web/20150610205435/http://www.cwgc.org/victory1918/admin/files/Victory%201918%20Map.pdf מפת הניצחון של מדינות ההסכמה בשנת 1918]

קטגוריה:מתקפת מאה הימים
קטגוריה:קרבות בלגיה במלחמת העולם הראשונה
קטגוריה:קרבות הממלכה המאוחדת במלחמת העולם הראשונה
קטגוריה:קרבות צרפת במלחמת העולם הראשונה
קטגוריה:קרבות גרמניה במלחמת העולם הראשונה
קטגוריה:מלחמת העולם הראשונה: 1918
יבגני לוין

יבגני לוין (נולד ב-26 ביוני 1990 בלנינגרד) שחמטאי יהודי-רוסי בדרגת רב אמן.

==ביוגרפיה==
יבגני לוין נולד בלנינגרד. הוא היה חבר נבחרת רוסיה בשחמט שזכתה באליפות אירופה לנבחרות (עד גיל 16).

הוא משתתף בתחרויות שחמט בעיקר בתוף רוסיה, לרבות אליפות רוסיה בשחמט ואליפות רוסיה בשחמט למועדונים.

בשנת 2017 הוא השתתף בתחרות ביוון וסיים במקום השלישי (לפני אדוארד רוזנטליס).

==קבלת דרגות בינלאומיות==
* 2005 - אמן פיד"ה
* 2007 - אמן בינלאומי
* 2010 - רב-אמן.

==קישורים חיצוניים==

קטגוריה:רבי-אמנים
קטגוריה:רבי-אמנים יהודים
קטגוריה:שחמטאים יהודים רוסים
קטגוריה:רוסים שנולדו ב-1990
תחנת רבין

תחנת רבין היא תחנת רכבת קלה תת-קרקעית המתכוננת להיחפר בעיר תל אביב-יפו במסגרת הקמת הקו הירוק של הדנקל. היא תהיה אחת מארבע התחנות הנחפרות מתחת לאדמה בקו זה ותשרת את הנוסעים בו המגיעים לאזור כיכר רבין, בית עיריית תל אביב-יפו, גן העיר, רח' פרישמן והאזורים הסמוכים.

לצורך הקמת התחנה נחסמו כ־2.7 דונם בכיכר רבין, אשר יוחזרו לציבור לאחר השלמת העבודות.

העבודות להקמת התחנה החלו באוקטובר 2021 ולטובתן הופקע שליש משטח הכיכר. באוגוסט 2022 התקיימו עבודות להעתקת תשתיות מים וביוב ועבודות להקמת קופסת התחנה.<ref></ref>

== מבנה התחנה ==
התחנה תמוקם מתחת לרחוב אבן גבירול כאשר תהיינה שתי כניסות ויציאות: אחת מזרחה בשדרות דוד המלך והשנייה מערבה בכיכר רבין.

==קישורים חיצוניים==
* [https://www.nta.co.il/sites/default/files/mpt_hkrzh_qv_yrvq_mqt_mrkzy_-_nt_71_b_gylyvn_2_0.pdf נתונים תכנוניים של המקטע המרכזי בקו הירוק], באתר נת"ע - נתיבי תחבורה עירוניים.
* 

==הערות שוליים==

קטגוריה:רחוב אבן גבירול
קטגוריה:רחוב פרישמן
רבין
קטגוריה:כיכר רבין
רבין
רנו FR1

רנו FR1 (בצרפתית: Renault FR1) הוא אוטובוס מתוצרת חטיבת הרכבים המסחרים והמשאיות של רנו ("Renault Trucks" ) חברת בת של יצרנית הרכב הצרפתית רנו אשר יוצר בין השנים 1983–1996.

דגמי "רנו FR1" שרתו כאוטובוסים עירוניים וכאוטובוסים תיירים.

==דגמים==
* "FR1 10"
* "FR1 11" 
* "FR1 12"

==סגנונות ורמות גימור==
* "FR1 E"
* "FR1 T3"
* "FR1 M340"
* "FR1 TE"
* "FR1 TX"
* "FR1 GTX"

==מפרט טכני==
* 1-2 דלתות
* 50 - 55 מושבים (דגם "FR1 12")
* 46 - 51 מושבים (דגם "FR1 11")
* 43 מקומות (דגם "FR1 11")
* ABS - יש
* מערכת בקרת משיכה - יש
* מיזוג אוויר - יש

== תמונות ==
<gallery mode="packed" heights="120">
קובץ:Irisbus Iliade RT - Lviv Oblast.jpg | "רנו FR1" דגם "GTX"
קובץ:Renault FR1 GTX in Kraków - rear.jpg | "רנו FR1" דגם "GTX" (צולם בקרקוב)
קובץ:Bílý autobus v Brně.jpg | "רנו FR1"
קובץ:Renault FR1 - Veolia Transport - Poste de conduite.jpg | "רנו FR1" - מבט לתא הנהג
קובץ:Renault FR1 - Veolia Transport - Intérieur2.jpg | "רנו FR1" - מבט למושבי הנוסעים
קובץ:Renault FR1 - Bissy, 2017.jpg | "רנו FR1"
קובץ:Cergy( 95), car de la ligne 95-08 du réseau Bus Val-d'Oise à la gare routière Cergy-Préfecture.jpg | "רנו FR1"
</gallery>

==ראו גם==
* רנו
* רנו PR180.2
* רנו R312

==לקריאה נוספת==
* [https://www.google.co.il/search?q=Renault+FR1&tbm=isch&source=iu&ictx=1&fir=8h8MNhQ6okVJVM%253A%252CfeBmvXECR4Us2M%252C_&usg=__PE6bMdvYkR8uYggrkKXuQeaxEtQ%3D&sa=X&ved=0ahUKEwj2wKqnkMbbAhXBPFAKHba0BLAQ9QEILTAD#imgrc=8h8MNhQ6okVJVM: "רנו FR1" - תמונות]

==קישורים חיצוניים==

* 

==הערות שוליים==

קטגוריה:דגמי אוטובוסים
FR1
קטגוריה:כלי רכב שהושקו ב-1983
קטגוריה:כלי רכב צרפתיים
סקוט גולדבלט

סקוט דניאל גולדבלט (באנגלית: Scott Daniel Goldblatt; נולד ב-12 ביולי 1979) הוא שחיין יהודי-אמריקאי בעבר. אלוף אולימפי (אתונה 2004), סגן אלוף אולימפי (סידני 2000), סגן אלוף עולם (ברצלונה 2003) ואלוף אוניברסיאדה (סיציליה 1997) במשחה שליחים 4x200 מטר חופשי.

==קורות חיים==
גולדבלט גדל בניו ג'רזי. הוא למד באוניברסיטת טקסס באוסטין.

===1997===
באוניברסיאדה שנערכה בסיציליה, איטליה בשנת 1997 זכה גולדבלט בשתי מדליות, זהב וכסף - מדליית זהב במשחה שליחים 4x200 מטר חופשי בתוצאה של 7:26.78 דקות ומדליית כסף במשחה ל-200 מטר חופשי בתוצאה של 1:51.96 דקות.

===2000===
במבחנים האמריקאים לאולימפיאדת סידני (2000) שנערכו באינידיאנה, אינדיאנפוליס באוגוסט 2000 זכה גולדבלט במדליית כסף במשחה ל-200 מטר חופשי בתוצאה של 1:48.12 דקות. במשחקים עצמם הוא זכה במדליית כסף במשחה שליחים 4x200 מטר חופשי ביחד עם ג'יימי ראץ', ג'וש דייוויס וקליט קלר בתוצאה של 7:12.64 דקות, אחרי אוסטרליה שקבעה באותו משחה שיא עולם חדש של 7:07.05 דקות ולפני הולנד (7:12.70 דקות). כשחיין ראשון הוא קבע תוצאה של 1:49.66 דקות. נוסף לכך, הוא סיים במקום תשיעי במשחה ל-200 מטר חופשי בתוצאה של 1:48.83 דקות, 5 מאיות איטי מעליה לשלב הגמר.

===2001=== 
באליפות העולם שנערכה בפוקואוקה, יפן בשנת 2001 זכה גולדבלט במדליית ארד במשחה שליחים 4x200 מטר חופשי ביחד עם נייט דאסינג, צ'אד קרווין וקליט קלר בתוצאה של 7:13.69 דקות, אחרי אוסטרליה שקבעה שיא עולם חדש של 7:04.66 דקות ואיטליה (7:10.86 דקות), כשחיין ראשון הוא קבע תוצאה של 1:47.94 דקות, תוצאה שהייתה מאפשרת לו לסיים במקום חמישי, אך הוא סיים במקום שמיני בתוצאה של 1:49.54 דקות. בשלב המוקדמות הוא קבע תוצאה של 1:48.65 דקות ובשלב חצי הגמר הוא קבע תוצאה של 1:48.50 דקות.

בסוף השנה הוא עבר ניתוח באמה השמאלית עקב נזק עצבי ביד.

===2002===
באליפות ארצות הברית שנערכה במרץ 2002 הוא זכה במדליית זהב במשחה ל-400 מטר חופשי.

===2003===
באליפות העולם שנערכה בברצלונה, ספרד בשנת 2003 זכה גולדבלט במדליית כסף במשחה שליחים 4x200 מטר חופשי לאחר ששחה בשלב המוקדמות. הוא דורג במקום שמיני בעולם במשחה ל-200 מטר חופשי באותה שנה.

===2004===
באולימפיאדת אתונה (2004) זכה גולדבלט במדליית זהב במשחה שליחים 4x200 מטר חופשי לאחר ששחה בשל המוקדמות. הוא שחה ראשון בתוצאה של 1:49.53 דקות.

===2005===
בתחרויות השחייה של המכביה ה-17 שנערכו בשנת 2005 זכה גולדבלט ב-4 מדליות 2 זהב, 1 כסף ו-1 ארד. מדליות זהב, במשחי שליחים 4x100 מטר חופשי ו-4x200 מטר חופשי, מדליית כסף, במשחה ל-200 מטר חופשי בתוצאה של 1:50.77 דקות, אחרי שי לבנת שקבע שיא מכביה חדש של 1:50.39 דקות ולפני בריאן גולדברג מארצות הברית (1:50.93 דקות) ומדליית ארד, במשחה ל-100 מטר חופשי בתוצאה של 52.04 שניות, אחרי בריאן גולדברג (51.06 שניות) ושי לבנת (51.09 שניות).

== קישורים חיצוניים ==

קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:אלופי האוניברסיאדה בשחייה
קטגוריה:אלופים אולימפיים יהודים
קטגוריה:אלופי עולם בשחייה
קטגוריה:אלופי עולם יהודים
קטגוריה:שחיינים באולימפיאדת סידני (2000)
קטגוריה:שחיינים באולימפיאדת אתונה (2004)
קטגוריה:משתתפים יהודים באולימפיאדת סידני (2000)
קטגוריה:משתתפים יהודים באולימפיאדת אתונה (2004)
קטגוריה:אלופים אולימפיים אמריקאים: שחייה
קטגוריה:זוכי מדליית כסף אולימפית אמריקאים: שחייה
קטגוריה:אמריקאים שנולדו ב-1979
ניסו אביטן

נסים (ניסו) אביטן (נולד ב-29 בספטמבר 1971) הוא כדורגלן עבר ישראלי ששיחק בעמדת החלוץ ומאמן כדורגל.

==קריירה כשחקן==
אביטן החל לשחק כדורגל במחלקת הנוער של הפועל באר שבע, ובתחילת שנות ה-90 צורף לסגל הקבוצה הבוגרת של המועדון. לאחר שצבר ניסיון בבית"ר באר שבע ובמכבי יבנה, חזר להפועל באר שבע לקראת עונת 1994/1995 והיה מלך השערים של הקבוצה בעונה זו, עם 12 שערים. לקראת עונת 1995/1996 חתם בהפועל תל אביב, ובמדיה שיחק עד תום עונת 1996/1997, וכבש 18 שערים ב-53 הופעות. בקיץ 1997 חתם בקבוצת בני יהודה תל אביב, אך לא מצא את מקומו במועדון, ובינואר 1998 עבר לקבוצת הפועל אשקלון, עמה ירד בתום העונה לליגת המשנה. בקיץ 1998 חזר להפועל באר שבע, לאחר שירדה גם היא לליגה השנייה, ובינואר 1999 עבר לבית"ר באר שבע מאותה הליגה, במדיה שיחק שנה וחצי. לאחר מכן שיחק בהפועל דימונה ובעירוני אופקים, ובשנת 2002 פרש ממשחק פעיל.

==קריירה כמאמן==
לאחר פרישתו ממשחק פעיל שימש אביטן כמאמן קבוצת עירוני אופקים מליגה א', ובשנת 2008 החל לאמן במחלקת הנוער של הפועל באר שבע. לאחר שאימן את קבוצת הנערים של המועדון קודם לתפקיד מאמן קבוצת הנוער ששיחקה בליגת המשנה, ובשנת 2010 העלה אותה לליגת העל לנוער והעפיל עמה לגמר גביע המדינה לנוער. במהלך עונת 2011/2012 שימש כעוזרו של גיא לוי, מאמן הקבוצה הבוגרת של הפועל באר שבע. בקיץ 2013 מונה למאמן מכבי באר שבע מליגה א', וכעבור שנה חזר לאמן את קבוצת הנערים של הפועל באר שבע. בקיץ 2016 מונה שוב למאמן קבוצת הנוער של המועדון.

ב-31 באוגוסט 2017 מונה למאמן הפועל חדרה, העולה החדשה לליגה הלאומית. אביטן הוביל את הקבוצה למקום השני בטבלה בתום עונת 2017/2018, אחרי הפועל תל אביב, והעפיל עמה לליגת העל לאחר שנעדרה 39 שנה מהליגה הבכירה. בעונת 2018/2019 הוביל את הקבוצה לפלייאוף העליון, והיא סיימה את העונה במקום השישי בליגת העל, המיקום הגבוה ביותר בתולדות המועדון.

ב-15 במאי 2019, לאחר שהחל במשא ומתן עם הנהלת הפועל תל אביב לקראת העונה הבאה, פוטר אביטן מהפועל חדרה, ומאוחר יותר באותו היום חתם על חוזה לשנתיים בהפועל תל אביב. ב-5 בנובמבר 2019, לאחר שהשיג ניצחון אחד בלבד בכל המסגרות מאז תחילת העונה, פוטר מתפקידו.

ב-11 בדצמבר 2019 מונה למאמן הפועל רעננה. ב-17 בפברואר 2020 פוטר מאימון הקבוצה.

ב-18 באוקטובר 2020 מונה למאמנה של בני סכנין לאחר עזיבתו של אלדד שביט.<ref></ref> ב-27 בפברואר 2021 פוטר מהמועדון.<ref></ref>

ב-3 בפברואר 2022 מונה למאמנה של בני יהודה תל אביב. בסיום עונת 2021/2022 סיים את תפקידו.

ב-1 במאי 2023 מונה לקדנציה שנייה כמאמנה של הפועל חדרה. לאחר 17 מחזורים השיגה הקבוצה 14 נקודות בלבד ודורגה במקום ה-15 בליגה. בעקבות כך פוטר מתפקידו.

==משפחה==
אביטן הוא אחיינו של כדורגלן העבר שלום אביטן. בן דודו של כדורגלן העבר שרון אביטן. מתגורר עם אשתו וילדיו ביישוב עומר.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:באר שבע: כדורגלנים
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:כדורגלני בני יהודה תל אביב
קטגוריה:כדורגלני הפועל אשקלון
קטגוריה:כדורגלני בית"ר באר שבע
קטגוריה:כדורגלני הפועל דימונה
קטגוריה:מאמני כדורגל ישראלים
קטגוריה:מאמני מכבי באר שבע
קטגוריה:מאמני הפועל חדרה
קטגוריה:מאמני הפועל תל אביב
קטגוריה:מאמני הפועל רעננה
קטגוריה:מאמני בני סכנין
קטגוריה:מאמני בני יהודה תל אביב
קטגוריה:ישראלים שנולדו ב-1971
ג'ון ויטצ'ל

ג'ון ויטצ'ל (באנגלית: John Witchell) הוא שחיין יהודי-אמריקאי בעבר. אלוף המשחקים הפאן אמריקאיים (אינדיאנפוליס 1987), אלוף משחקי הרצון הטוב (מוסקבה 1986), שיאן ארצות הברית (בריכת 25 מטר) במשחה ל-200 מטר חופשי ואלוף המכללות (1988) במשחה ל-500 יארד חופשי.

== ביוגרפיה ==
ויטצ'ל למד באוניברסיטת סטנפורד.

===1986===
במשחקי הרצון הטוב שנערכו במוסקבה, ברית המועצות ביולי 1986 זכה ויטצ'ל במדליית זהב בתוצאה של 1:50.17 דקות. נוסך לכך, הוא סיים במקום שישי במשחה ל-400 מטר חופשי בתוצאה של 3:55.31 דקות.

===1987===
במשחקים הפאן אמריקאיים שנערכו באינדיאנפוליס, אינדיאנה באוגוסט 1987 זכה ויטצ'ל בשתי מדליות זהב, במשחה ל-200 מטר חופשי בתוצאה של 1:50.90 דקות ובמשחה שליחים 4x200 מטר חופשי בתוצאה של 7:23.29 דקות.

===1988===
באליפות המכללות שנערכה ב-9 באפריל 1988 זכה ויטצ'ל במדליית זהב במשחה ל-500 יארד חופשי בתוצאה של 4:15.67 דקות.

===1989===
בתחרויות השחייה של המכביה ה-13 שנערכו ביולי 1989 זכה ויטצ'ל ב-3 דליות, אחת מכל סוג. מדלייתז הב, במשחה שליחים 4x200 מטר חופשי, מדליית כסף במשחה ל-200 מטר חופשי בתוצאה של 1:53.68 דקות, אחרי ריק ארונברג מארצות הברית (1:52.51 דקות) ולפני יואב ברוק מישראל (1:54.78 דקות) ומדליית ארד, במשחה ל-1500 מטר חופשי בתוצאה של 16:22.50 דקות, אחרי ריק ארונברג שקבע שיא מכביה חדש של 15:37.66 דקות ורז דר מישראל (16:11.87 דקות).

== חייו האישיים ==
ויטצ'ל בעל תואר ראשון במדעי המדינה מאוניברסיטת סטנפורד ותואר שני מאוניברסיטת סן פרנסיסקו.

== קישורים חיצוניים ==

* [https://web.archive.org/web/20131017213200/http://www.metroswimming.org/HallofFame/Hof.html Metropolitan Swimming Hall of Fame], 
* [https://www.linkedin.com/in/jwitchel ג'ון ויטצ'ל], באתר Linkedin 

== הערות שוליים ==

קטגוריה:שחייני חופשי
קטגוריה:שחיינים יהודים אמריקאים
קטגוריה:אלופי המכביה: שחיינים
קטגוריה:בוגרי אוניברסיטת סן פרנסיסקו
אנדרה דיאמנט

אנדרה דיאמנט (בפורטוגזית: André Diamant) הוא שחמטאי יהודי-ברזילאי בדרגת רב-אמן. הוא חבר במועדון השחמט A Hebraica בסאו פאולו. נכון למאי 2019, דיאמנט מדורג במקום השישי בברזיל לפי מד כושר.

== ביוגרפיה ==
דיאמנט נולד ב-9 בפברואר 1990 בפורטלזה. כבר בגיל ארבע למד את יסודות המשחק מאביו. בגיל שמונה החל להשתתף במועדון שחמט, וזכה להצלחה יוצאת דופן. בשנת 2000, בחסות המועדון, הוא התמחה כארבעה חודשים בסנט פטרסבורג, באקדמיה של אלכסנדר כליפמן, אחד משחקני השחמט הטובים בעולם. לאחר מכן עבר ללמוד בספרד. הוא זכה בתוארי אלוף הפאן אמריקה בשנת 2001 בקטגוריית תת--12, ואלוף סאו פאולו וברזילאי בקטגוריית תת--16. דיאמנט היה גם חלק מהנבחרת האולימפית בברזיל, לאחר שייצג את המדינה באולימפיאדת השחמט ה-38, בנוסף לקבלת מדליית הכסף במכביה ה-18.

בשנת 2008, בגיל שמונה-עשרה בלבד, הוא זכה בתואר אלוף ברזיל במהדורה ה-75 של אליפות השחמט, שנערכה בין התאריכים 7 ל -16 בדצמבר 2008.

בשנת 2009, דיאמנט זכה בתואר Grand Master (רב אמן), וכך הפך לשחקן השחמט במקום השישי בברזיל.

==הישגים בולטים==
* 2008 ו-2009 - זכה במקום הראשון באליפות ברזיל
* 2009 - סיים במקום השני באליפות דרום אמריקה בשחמט לנערים עד גיל 20
* 2009 - סיים במקום הראשון במשחקי המכביה השמונה-עשרה
* 2015 - סיים במקום הרביעי באליפות ארצות הברית הפתוחה בשחמט.

==קבלת דרגות בינלאומיות==
* 2007 - אמן בינלאומי
* 2009 - רב-אמן.

== אנדרה דיאמנט באולימפיאדת השחמט ==
בשנים 2008–2010 השתתף אנדרה דיאמנט ב-2 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 2008||עת || ברזיל || 2412 ||3.5 מ-7||3+ 1= 3-||50.0|| 54 קבוצתי
|-
| 2010||עת || ברזיל || 2498 ||6.5 מ-8||5+ 3= 0-||81.3|| 17 קבוצתי, 5 אישי
|}

==קישורים חיצוניים==

==הערות שוליים==

קטגוריה:רבי-אמנים
קטגוריה:אלופי ברזיל בשחמט
קטגוריה:שחמטאים יהודים ברזילאים
קטגוריה:ברזילאים שנולדו ב-1990
דורון כהן (עיתונאי)

דורון כהן (נולד ב-28 בדצמבר 1964) הוא עיתונאי, עורך ומשורר ישראלי, עורך ראשי משותף של העיתון "מעריב".

==ביוגרפיה==
נולד בתל אביב ליששכר וברכה כהן, עולים מאפגניסטן, כבן זקונים לחמישה אחים בוגרים. גדל בשכונת שפירא, למד בגימנסיה הרצליה. שירת בחיל האוויר.

לאחר שהשתחרר מצה"ל החל לעבוד כעיתונאי במדור הספורט של העיתון "חדשות", ובהמשך היה עורך המדור עד סגירת העיתון ב-1993. שימש בתפקידי עריכה בכירים בעיתונים "ידיעות אחרונות" ו"הארץ". ב-1997 מונה לסגן עורך המוסף "סופשבוע" של "מעריב". בשנים 1998–2001 היה עורך המקומון "זמן תל אביב" מרשת "מעריב". לאחר מכן שימש כסגן עורך במקומון "העיר" והיה שליח העיתון למונדיאל 2002 שנערך בדרום קוריאה וביפן. בשנים 2007–2011 ערך את המוסף "סופשבוע" של ״מעריב״. מספטמבר 2011 עד פברואר 2012 היה העורך הראשי של אתר "nrg" של העיתון. בשנת 2014, עם מכירת "מעריב" לאלי עזור, מונה לעורך העיתון עם גולן בר יוסף, במקביל הקים את אתר האינטרנט החדש של העיתון "מעריב אונליין" ומשמש מאז כעורכו הראשי.

בשנת 2018 יצא לאור, בהוצאת "אפיק", ספר שיריו הראשון, "תחום המושב".

משמש כפרשן פוליטי, מבקר תרבות וכפאנליסט בתוכניות טלוויזיה. מתחילת שנת 2023 משדר לסירוגין את התוכנית "רבע לחמש" יחד עם יעקב ברדוגו ברדיו גלי ישראל.

==קישורים חיצוניים==

* 
* [http://www.maariv.co.il/Author/Doron-Cohen מאמרי דורון כהן], באתר "מעריב אונליין"
* 
* 
* 

==הערות שוליים==

קטגוריה:עורכי מעריב
קטגוריה:סגל חדשות
קטגוריה:משוררים ישראלים
קטגוריה:בוגרי גימנסיה הרצליה
קטגוריה:ישראלים שנולדו ב-1964
הסוואה בתנועה

שפירית מעופפת בהתאם בתפוס הסוואת תנועה בעזרת נקודה אמיתית כך שבעיני המטרה היא תמיד נראית באותו מקום
הסוואה בתנועה היא הסוואה אשר מספקת מידה מסוימת של הסתרה עבור אובייקט נע. מאחר שלמערכת הראיה קל יותר לזהות אובייקטים זזים ההסוואות היעילות ביותר הן לרוב כאשר האובייקט נייח וצבעיו ומתאר גופו משתלבים ברקע או כשהוא נחבא מאחורי אובייקטים אחרים, אך במקרים אחדים, למשל כאשר נמר רוצה להתקרב לטרף או חרק המחפש את מזונו אין לאובייקט ברירה אלא לנוע ולחשוף את עצמו ולכן נאלצו בעלי חיים לפתח שיטות הסוואה בתנועה השונות משיטות הסוואה יעילות יותר שנועדו להסתתרות.

== הסוואה של התקרבות בתנועה ==
הסוואת תנועה בעזרת נקודה אמיתית: הרודף נע לאורך הקו הירוק כך שבכל נקודת זמן המטרה רואה את התוקף כאילו הוא עדיין בנקודת ההתחלה
הסוואת תנועה בעזרת נקודה רחוקה: הרודף נע במקביל למטרה ושומר על אותה זווית ראייה כך שנדמה כאילו הוא רחוק מאוד (עצמים רחוקים נראים נעים ביחד עם הצופה, למשל כפי שרואים את הירח כשנוסעים ברכב)
בעלי חיים רבים רגישים במיוחד לתנועת אובייקטים; לדוגמה, צפרדעים מסוגלים לזהות בקלות כתמים כהים וקטנים הנעים במהירות לידם אך מתעלמים מחפצים נייחים. הסוואה על בסיס צבעים ודפוסים יכולה לעזור לאובייקט להישאר סמוי גם בתנועה, לפחות בצורה יעילה יותר מאובייקט שאינו מוסווה אך יעילותה קטנה ככל שהתוקף מתקרב למטרה. לצורך הסוואה גם בזמן התקרבות קיימות מספר אסטרטגיות.

=== תנועה חשאית ===
אסטרטגיה אחת היא למזער את התנועה בפועל, כאשר טורפים כגון נמרים עוקבים אחרי הטרף הם זזים לאט מאוד ובחשאי. אסטרטגיה זו מונעת את הצורך להשתמש בהסוואת תנועת.

=== חיקוי זרימה אופטית של הרקע ===
חיות מסוימות, בעיקר מעופפות, מחקות את הזרימה האופטית של הרקע. כלומר הן נעות בהתאם למהירות ולדפוס התעופה של אובייקט המטרה ויוצרות את האשליה שהן אינן נעות כלל או נעות לכיוון אחר. בשיטה זו התוקף אינו פונה ישירות לכיוון הקורבן כמו במרדף קלאסי של ניווט יחסי.

{| class="wikitable"
|+אסטרטגיות תקיפה
|-
!אסטרטגיה
!תיאור
!אפקט הסוואה
!בשימוש על ידי מינים
|-
|מרדף קלאסי
|נע ישר לכיוון המיקום הנוכחי של היעד בכל עת (האסטרטגיה הפשוטה ביותר)
|ללא, המטרה רואה את תנועת הרודף כנגד רקע
|דבורים, זבובים, גדיתים
|-
|הסוואת תנועה בעזרת נקודה אמיתית
|התנועה לעבר המטרה היא בינו לבין נקודה הקרובה לנקודת ההתחלה ממנה יצא התוקף
|בעיני המטרה התוקף נראה נייח (אך הצללית גדלה כתלות בקרבה)
|שפיריות, רחפניים
|-
|הסוואת תנועה בעזרת נקודה רחוקה
|התנועה לעבר המטרה נמצאת על קו מקביל לקו בין נקודת היציאה של התוקף והמטרה
|הרודף נשאר במיקום קבוע בשמיים ויוצר אשליה שהוא עדיין רחוק
|כלבים, רחפניים, דגים כליל-גרמיים, עטלפים, בזים
|}

== הסוואה על ידי תנועה (התנדנדות) ==
[[מקלונאים נעים תוך כדי נדנוד המדמה אובייקט שנע ברוח כמו עלים.]]
אחת השיטות לנוע מבלי להתגלות היא על ידי שימוש בדפוסי תנועה הנראים טבעיים ומשתלבים עם הסביבה. העיקרית שבהם היא הליכה מתנדנדת המדמה אובייקט נייח שנע כתוצאה מגורמים חיצוניים. למשל סוסון האצה משתמש בדפוס תנועה המדמה אצה שנעה עם זרמי הים, מקלונאים וחרקים אחרים מתנדנדים קדימה ואחורה בזמן ההליכה כאשר הם חשים במשב רוח ומשנים את תדירות הנדנוד בהתאם למאפיינים של הרוח והתזוזה שהיא גורמת לחפצים כגון עלים שנעים סביבם. לעיתים שיטה זו משמשת גם כסוג של תנועת הסוואה לצורך התקרבות לטרף.

== הערות שוליים ==

קטגוריה:תנועת בעלי חיים
קטגוריה:הסוואה